Il-Kunsill estenda l-mandat ta' EUNAVFOR MED Operazzjoni Sophia sal-31 ta' Marzu 2019. Il-mandat prinċipali tal-operazzjoni huwa li tikkontribwixxi għall-ħidma tal-UE fit-tfixkil tal-mudell tan-negozju tal-faċilitaturi tal-immigrazzjoni illegali u t-traffikanti tal-bnedmin fin-nofsinhar tal-Mediterran Ċentrali. L-operazzjoni għandha wkoll kompiti ta' sostenn. Hija tħarreġ lill-Gwardja kostali u l-Forza Navali Libjani u tissorvelja l-effiċjenza fit-tul tat-taħriġ u tikkontribwixxi għall-implimentazzjoni tal-embargo ta-NU fuq l-armi fl-ibħra internazzjonali 'l barra mill-kosta tal-Libja. Barra minn hekk, l-operazzjoni twettaq ukoll attivitajiet ta' sorveljanza u tiġbor informazzjoni dwar it-traffikar illegali ta' żejt esportat mil-Libja, f'konformità mar-riżoluzzjonijiet tal-Kunsill tas-Sigurtà tan-NU. B'hekk l-operazzjoni tikkontribwixxi għall-isforzi tal-UE għar-ritorn tal-istabbiltà u s-sigurtà fil-Libja u għas-sigurtà marittima fir-reġjun tal-Mediterran Ċentrali. EUNAVFOR MED Operazzjoni Sophia tnediet fit-22 ta' Ġunju 2015. Hija parti integrali mill-approċċ komprensiv tal-UE għall-migrazzjoni. Il-Kmandant tal-Operazzjoni huwa l-Kontrammirall Credendino, mill-Italja. Il-kwartieri ġenerali tal-operazzjoni jinsabu f'Ruma. EUNAVFOR MED Operazzjoni Sophia